REPUBLICA MOLDOVA РЕСПУБЛИКА МОЛДОВА

 **CONSILIUL RAIONAL**  **РАЙОННЫЙ СОВЕТ**

**RÎŞCANI РЫШКАНЬ**

**Proiect**

**Decizia Nr\_\_\_\_\_\_**

**din „\_\_\_” \_\_\_\_\_\_\_\_ 2024**

**Cu privire la aprobarea** **planului hotarului**

**unității administrativ-teritoriale a sat. Pociumbăuți**

# În conformitate cu prevederile art. 43, art. 46 din Legea nr. 436/2006 privind administrația publică locală, Legii nr. 523/1999 cu privire la proprietatea publică a unităților administrativ-teritoriale, Legii nr. 121/2007 privind administrarea și deetatizarea proprietății publice, Legea nr.100/2017 cu privire la actele normative, Legii nr. 1543/1998 cadastrului bunurilor imobile, Legea nr. 354/2004 cu privire la formarea bunurilor imobile, **în temeiul art. 9 din Codul Funciar nr. 828/1991, cap. II, pct. 26 al Ordinului Agenției Relații Funciare și Cadastru nr. 109/2016 cu privire la aprobarea Instrucțiunii privind stabilirea hotarelor unităților administrativ-teritoriale și hotarelor intravilanului localităților, Hotărârea Guvernului nr. 1518/2003 despre crearea Sistemului informațional automatizat ,,Registrul de stat al unităților administrativ-teritoriale și al străzilor din localitățile de pe teritoriul Republicii Moldova” examinând materialele de stabilire a hotarelor Unității Administrativ – Teritoriale a sat. Pociumbăuți elaborate de către Î.S. ,,Institutul de Proiectări pentru Organizarea Teritoriului”, raionului Rîșcani, demersului nr. 01-6-10-1371 din 22.11.2023 a Î.S. ,,Institutului de Proiectări pentru Organizarea Teritoriului”**,

**Consiliul raional Rîșcani DECIDE:**

1. Se aprobă planul definitiv de stabilire a hotarului unității administrativ-teritoriale a sat. Pociumbăuți, r-nul Rîșcani, cu suprafața totală de 1454,83 ha, conform materialelor anexate.
2. Se pune în sarcina Serviciului Relații Funciare și Cadastru de a aduce în concordanță documentația cadastrului funciar cu prezenta decizie.
3. Se desemnează doamna Lidia Dîncenoc, vicepreședintă a raionului, responsabilă de executarea prezentei decizii în termen de până la 31 decembrie 2024.
4. Controlul pentru executarea prezentei decizii se atribuie Comisiei consultative de specialitate pentru activități economico-financiare și comerț.

**Președinte al ședinței**

**Consiliului Raional \_\_\_\_\_\_\_\_\_\_\_\_\_\_\_\_\_\_\_**

**Secretară**

**a Consiliului raional Rodica POSTOLACHI**

**NOTA INFORMATIVĂ**

La proiectul de decizie **,,Cu privire la aprobarea planului hotarului**

**unității administrativ-teritoriale a sat. Pociumbăuți”**

1. **Denumirea autorului proiectului:** În calitate de autor este Serviciul Relații Funciare și Cadastru.
2. **Condițiile ce au impus elaborarea proiectului**: Proiectul de decizie a fost elaborat la solicitarea **Î.S. ,,Institutul de Proiectări pentru Organizarea Teritoriului” nr. 01-6-10-1371 din 22.11.2023**.
3. **Scopul și obiectivele proiectului**: Proiectul de act normativ a fost elaborat pentru a aproba planul de stabilire a hotarului unității administrativ-teritoriale sat. Pociumbăuți urmare a efectuării lucrărilor cadastrale în cadrul proiectului ,,Înregistrarea și Evaluarea Funciară” .

**4.Principalele prevederi ale proiectului și evidențierea elementelor noi**: Prin proiectul de decizie se aprobă planul definitiv de stabilire a hotarului unității administrativ-teritoriale a sat. Pociumbăuți r-nul Rîșcani, cu suprafața totală de 1454,83 ha, conform materialelor întocmite de către Î.S. ,,Institutul de Proiectări pentru Organizarea Teritoriului”.

**5.** **Fundamentarea economico-financiară:** Implementarea acestui proiect de decizie nu necesită mijloace financiare suplimentare din bugetul raional.

**6.Modul de încorporare a actului în cadrul normativ în vigoare:** Proiectul de decizie este elaborat în conformitate cu prevederile art. 43, art. 46 din Legea nr. 436/2006 privind administrația publică locală, Legii nr. 523/1999 cu privire la proprietatea publică a unităților administrativ-teritoriale, Legii nr. 121/2007 privind administrarea și deetatizarea proprietății publice, Legea nr.100/2017 cu privire la actele normative, Legii nr. 1543/1998 cadastrului bunurilor imobile, Legea nr. 354/2004 cu privire la formarea bunurilor imobile, **în temeiul art. 9 din Codul Funciar nr. 828/1991, cap. II, pct. 26 al Ordinului Agenției Relații Funciare și Cadastru nr. 109/2016 cu privire la aprobarea Instrucțiunii privind stabilirea hotarelor unităților administrativ-teritoriale și hotarelor intravilanului localităților, Hotărârea Guvernului nr. 1518/2003 despre crearea Sistemului informațional automatizat ,,Registrul de stat al unităților administrativ-teritoriale și al străzilor din localitățile de pe teritoriul Republicii Moldova” examinând materialele de stabilire a hotarelor Unității Administrativ – Teritoriale a sat. Pociumbăuți, raionului Rîșcani, elaborate de către Î.S. ,,Institutul de Proiectări pentru Organizarea Teritoriului” și demersului nr. 01-6-10-1371 din 22.11.2023 a Î.S. ,,Institutului de Proiectări pentru Organizarea Teritoriului”.**

**7.Consultarea publică a proiectului:** în scopul respectării prevederilor Legii nr.239/2008, privind transparența în procesul decizional, proiectul a fost plasat pe pagina web a consiliului raional [www.consiliulriscani.md](http://www.consiliulriscani.md) la directoriul Transparența decizională, secțiunea Consultări publice a proiectelor. Proiectul de decizie, se prezintă comisiilor de specialitate pentru avizare și se propune Consiliului Raional Rîșcani pentru examinare și aprobare.

**8.Constatările expertizei juridice:** proiectul de decizie a fost examinat de către Serviciul Juridic, care a confirmat că decizia corespunde normelor legale.

**Specialistă principală,**

**Serviciul**

**Relații Funciare și Cadastru Adriana CIORNEA**